ประกาศคณะกรรมการกํากับหลักทรัพย์และตลาดหลักทรัพย์ที่ กด. 17/2539เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14 และมาตรา 222 ประกอบกับ มาตรา 206 และมาตรา 207 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต.ออกข้อกําหนดไว้ดังต่อไปนี้ข้อ 1 ให้ยกเลิกประกาศคณะกรรมการกํากับหลักทรัพย์และตลาดหลักทรัพย์เรื่อง หลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตการให้บริการเป็นนายทะเบียนหลักทรัพย์ ลงวันที่ 15 กันยายน พ.ศ. 2535ข้อ 2 ในประกาศนี้"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ 2/1( ประกาศนี้ไม่ใช้บังคับกับการขอรับและการออกใบอนุญาตการให้บริการเป็นนายทะเบียนหลักทรัพย์ที่มีหลักเกณฑ์เกี่ยวกับการดําเนินการดังกล่าวกําหนดไว้เป็นการเฉพาะตามประกาศอื่นอยู่แล้วข้อ 3( บุคคลใดประสงค์จะขอรับใบอนุญาตการให้บริการเป็นนายทะเบียนหลักทรัพย์ ให้ยื่นคําขอรับใบอนุญาตต่อคณะกรรมการ ก.ล.ต. โดยยื่นผ่านสํานักงานผู้ยื่นคําขอตามวรรคหนึ่งต้องมีลักษณะดังต่อไปนี้(1) เป็นบริษัทจํากัด บริษัทมหาชนจํากัด ธนาคารพาณิชย์ ศูนย์ซื้อขายหลักทรัพย์หรือนิติบุคคลที่มีกฎหมายเฉพาะจัดตั้งขึ้น(2) แสดงได้ว่าจะจัดตั้งหน่วยงานที่รับผิดชอบงานในการให้บริการเป็นนายทะเบียนหลักทรัพย์แยกต่างหากจากหน่วยงานอื่น(3) แสดงได้ว่าจะมีระบบงานที่มีความพร้อมและมีประสิทธิภาพในการให้บริการเป็นนายทะเบียนหลักทรัพย์ โดยพิจารณาจากระบบงานเกี่ยวกับการจัดทํา การประมวลผล การจัดเก็บข้อมูล และการจัดทํารายงาน ในการให้บริการเป็นนายทะเบียนหลักทรัพย์(4) แสดงได้ว่าจะมีระบบควบคุมภายในที่สามารถป้องกันการกระทําโดยมิชอบอันอาจก่อให้เกิดความเสียหายแก่ผู้ออกหลักทรัพย์หรือผู้ถือหลักทรัพย์ข้อ 4 การยื่นคําขอรับใบอนุญาตตามข้อ 3 ให้ยื่นพร้อมเอกสารหลักฐานดังต่อไปนี้ (1)( รายละเอียดเกี่ยวกับระบบการจัดทํา การประมวลผล การจัดเก็บข้อมูล และการจัดทํารายงาน ในการให้บริการเป็นนายทะเบียนหลักทรัพย์ รวมทั้งระบบควบคุมภายในที่สามารถป้องกันการกระทําโดยมิชอบ(2) รายชื่อหลักทรัพย์ที่ผู้ยื่นคําขอรับใบอนุญาตเคยให้บริการเป็นนายทะเบียนหลักทรัพย์ (ถ้ามี)(3)( เอกสารหลักฐานอื่นตามที่กําหนดในคู่มือสําหรับประชาชนข้อ 5 คําขอรับใบอนุญาตตามข้อ 3 อย่างน้อยต้องมีรายการดังต่อไปนี้(1) วัน เดือน ปี ที่ยื่นคําขอรับใบอนุญาต(2) ชื่อ และสถานที่ตั้งของผู้ขอรับใบอนุญาต(3) ชื่อ ประวัติการทํางาน และคุณสมบัติของบุคคลที่ผู้ขอรับใบอนุญาตจะแต่งตั้งให้มีอํานาจลงนามผูกพันผู้ขอรับใบอนุญาตในฐานะเป็นนายทะเบียนหลักทรัพย์(4) สิทธิ หน้าที่ และความรับผิดชอบระหว่างนายทะเบียนหลักทรัพย์และผู้ออกหลักทรัพย์(5) ตําแหน่ง จํานวน และอํานาจหน้าที่ของพนักงานที่จะปฏิบัติงานในหน่วยงานที่รับผิดชอบงานในการให้บริการเป็นนายทะเบียนหลักทรัพย์(6) แผนผังการจัดองค์กรของหน่วยงานที่จะทําหน้าที่รับผิดชอบงานในการให้บริการเป็นนายทะเบียนหลักทรัพย์(7) อัตราและวิธีการเรียกเก็บค่าธรรมเนียม หรือเงินตอบแทนอื่นใดที่จะเรียกเก็บจากผู้ออกหลักทรัพย์ข้อ 5/1( ในกรณีที่สํานักงานพิจารณาเห็นว่าผู้ขอรับใบอนุญาตตามข้อ 3เป็นผู้มีคุณสมบัติถูกต้องและครบถ้วนตามที่กําหนด ให้สํานักงานเสนอเรื่องต่อคณะกรรมการ ก.ล.ต. เพื่อพิจารณาอนุญาตและคณะกรรมการ ก.ล.ต. จะพิจารณาให้แล้วเสร็จภายในหนึ่งร้อยยี่สิบวันนับแต่วันที่ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ 6( นายทะเบียนหลักทรัพย์ใดไม่สามารถดํารงลักษณะตามที่ได้แสดงไว้ในการขอรับใบอนุญาตตามข้อ 3(2) (3) และ (4) ให้สํานักงานมีอํานาจสั่งให้นายทะเบียนหลักทรัพย์นั้นดําเนินการแก้ไขในเรื่องดังกล่าวให้ถูกต้องภายในระยะเวลาที่สํานักงานกําหนดข้อ 7 นายทะเบียนหลักทรัพย์ใด(1) ไม่ปฏิบัติหรือไม่สามารถปฏิบัติตามคําสั่งของสํานักงานตามข้อ 6(2) ไม่ชําระค่าธรรมเนียมหรือค่าธรรมเนียมเพิ่มตามที่กําหนดไว้ในข้อ 9 หรือ(3) ฝ่าฝืนหรือไม่ปฏิบัติตามหลักเกณฑ์ เงื่อนไข และวิธีการที่คณะกรรมการ ก.ล.ต. ประกาศกําหนดเกี่ยวกับการให้บริการเป็นนายทะเบียนหลักทรัพย์ ซึ่งออกตามความในมาตรา 223แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันแสดงถึงการขาดความรับผิดชอบในการให้บริการเป็นนายทะเบียนหลักทรัพย์คณะกรรมการ ก.ล.ต. อาจสั่งเพิกถอนใบอนุญาตการให้บริการเป็นนายทะเบียนหลักทรัพย์ได้โดยสํานักงานจะแจ้งการเพิกถอนใบอนุญาตดังกล่าวให้นายทะเบียนหลักทรัพย์ที่ถูกเพิกถอนทราบเป็นหนังสือ ทั้งนี้ ให้นายทะเบียนหลักทรัพย์ที่ถูกเพิกถอนใบอนุญาตแจ้งการเพิกถอนใบอนุญาตดังกล่าวให้ผู้ออกหลักทรัพย์ทราบเป็นหนังสือและให้จัดการส่งมอบหลักทรัพย์และเอกสารที่เกี่ยวข้องกับการเป็นนายทะเบียนหลักทรัพย์ให้แก่ผู้ออกหลักทรัพย์หรือนายทะเบียนหลักทรัพย์รายใหม่ซึ่งผู้ออกหลักทรัพย์มอบหมายให้เป็นนายทะเบียนหลักทรัพย์โดยเร็วข้อ 8( นายทะเบียนหลักทรัพย์ใดประสงค์จะเลิกการให้บริการเป็นนายทะเบียนหลักทรัพย์ให้แจ้งการเลิกการให้บริการให้ผู้ออกหลักทรัพย์ทราบเป็นหนังสือและให้จัดการส่งมอบหลักทรัพย์และเอกสารที่เกี่ยวข้องกับการเป็นนายทะเบียนหลักทรัพย์ให้แก่ผู้ออกหลักทรัพย์หรือนายทะเบียนหลักทรัพย์รายใหม่ซึ่งผู้ออกหลักทรัพย์มอบหมายให้เป็นนายทะเบียนหลักทรัพย์และให้มีหนังสือแจ้งการดําเนินการดังกล่าวพร้อมทั้งส่งคืนใบอนุญาตการให้บริการเป็นนายทะเบียนหลักทรัพย์ต่อคณะกรรมการ ก.ล.ต. โดยยื่นผ่านสํานักงาน และให้ถือว่านายทะเบียนหลักทรัพย์ได้รับอนุญาตจากคณะกรรมการ ก.ล.ต. ให้เลิกการให้บริการเป็นนายทะเบียนหลักทรัพย์ตั้งแต่วันที่สํานักงานกําหนดข้อ 9( ค่าธรรมเนียมในการขอรับใบอนุญาต และการออกใบอนุญาตการให้บริการเป็นนายทะเบียนหลักทรัพย์ ให้เป็นดังนี้(1) คําขอรับใบอนุญาตการให้บริการเป็นนายทะเบียนหลักทรัพย์ คําขอละ 500 บาท(2) ใบอนุญาตการให้บริการเป็นนายทะเบียนหลักทรัพย์ 10,000 บาทให้ผู้ได้รับใบอนุญาตชําระค่าธรรมเนียมใบอนุญาตในวันที่ได้รับใบอนุญาตข้อ 10 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ 12 ตุลาคม 2539(นายบดี จุณณานนท์)ประธานกรรมการคณะกรรมการกํากับหลักทรัพย์และตลาดหลักทรัพย์